**PARA SA AGARANG PAGPAPALABAS**

Pebrero 2, 2024

**Media Contact:**

Kia Xiong

Media Line (408) 808-7866

Email: oempio@oem.sccgov.org

**Ang Mga Warming Center ay Nagpalawig ng Operasyon dahil sa Inaasahang Bagyo sa Linggo**

*Ang Wind Advisory ay epektibo para sa Santa Clara Valley hanggang Gabi ng Linggo*

**SANTA CLARA COUNTY, CALIF.** – Ang mga warming center ay nagpalawig ng mga oras ng operasyon hanggang Lunes, Pebrero 5 bilang pauna sa bagyo sa Linggo. Ang mga miyembro ng komunidad ay hinihikayat na hanapin ang mga warming center kung sila ay nangangailangan ng isang ligtas at mainit na lugar upang manatili sa panahon ng bagyo.

Ang National Weather Service ay nagpalabas ng Flood Watch para sa buong Bay Area mula 4 p.m. ng Sabado hanggang 10 a.m. ng Lunes. Isang Wind Advisory ang magiging epektibo rin para sa Santa Clara Valley mula 4 a.m. hanggang 10 p.m. ng Linggo na may mga hangin sa pagitan ng 30 hanggang 40 mph at mga hiwa-hiwalay na pagbugso na umaabot ng 50 mph.

Ang mga county library ay pinapatakbo bilang mga warming center upang magbigay ng isang ligtas, mainit na lugar para sa mga tao na naghahanap ng shelter mula sa lamig. Ang mga library ng Lungsod ng José at mga community center ay pinapatakbo bilang mga warming center sa panahon ng regular na mga oras ng opisina. Para sa mga library ng lungsod, pumunta sa [www.sjpl.org/locations](http://www.sjpl.org/locations) para sa mga oras at mga lokasyon. Para sa mga community center ng lungsod, mangyaring pumunta sa [bit.ly/sjcommunitycenters](https://urldefense.com/v3/__http%3A/www.bit.ly/sjcommunitycenters__;!!P4LiPV1inDXhLQ!xbxHmf2cQ8hcGAZpJYiVER-r97tbYmr24odGfZ2nfB5eg2GnHub6OS51XmcVTQl0NeJPej_ja1Y4q1g_Z-mhpHHTYKeNsq4$).

Ang mga miyembro ng komunidad sa Morgan Hill, Gilroy at San Martin na nangangailangan ng shelter sa magdamag ay hinihikayat na tawagan si Brian Malicdem sa (669) 286-0585, mag-email sa brian.malicdem@morganhill.ca.gov o tumawag sa South County Compassion Center sa (408) 763-7120 para sa referral sa Community Christian Church Overnight Warming na Lokasyon.

Mayroon din na iba pang nakalaan na mga warming center na bukas sa buong Santa Clara County. Para sa kumpletong listahan ng mga warming center, ang mga miyembro ng komunidad ay dapat pumunta sa cold weather safety webpage sa [www.preparescc.org/coldweather](http://www.preparescc.org/coldweather).

"Kami ay patuloy na naghahanda upang magbigay ng mga mahahalagang mapagkukunan sa mga pinakamahina. Ang mga county library ay regular na gumagana bilang mga warming center at nagbibigay ng kanlungan sa mga humaharap sa lamig," sabi ni Kathryn Kaminski, Deputy Director ng Office of Supportive Housing. "Ang mga outreach team at mga volunteer sa komunidad ay nasa larangan at nagtatrabaho kasama ang mga tagapagbigay ng serbisyo sa komunidad, dumadalaw sa mga kampo upang mamahagi ng mga suplay at nagpapataas ng kamalayan tungkol sa pagkakaroon ng mga warming center, mga tulugan sa masamang lagay ng panahon, at mga mahahalagang mapagkukunan.”

Ang County ng Santa Clara ay aktibong nagsusubaybay sa papalapit na weather system na inaasahang darating sa Linggo, Pebrero 4. Ang County ay patuloy sa pag-uugnay ng mga pagsisikap sa pagresponde sa emerhensiya sa mga partner sa lokal at estado kabilang ang National Weather Service, Cal OES, Valley Water, PG&E, at 15 mga lungsod at mga bayan.

“Ang paghahanda ay susi, at hinihikayat namin ang ating mga miyembro ng komunidad na gumawa ng maagap na mga hakbang ngayon,” sabi ni Louay Toma, Acting Deputy Director. “Ang mga miyembro ng komunidad ay madiin na hinihikayat na mag-sign up para sa AlertSCC upang makatanggap ng mga emergency alert at warning nang direkta mula sa County at aming mga pinagkakatiwalaang partner. Sila ay maaaring mag-sign up sa pamamagitan ng pagpunta sa [www.alertscc.org](http://www.alertscc.org).”

Ang mga sandbag ay available sa Valley Water sandbag distribution sites at libre sa publiko. Ang mga partikular na lokasyon ay kinakailangan ang mga miyembro ng komunidad na magdala ng kanilang sariling mga bag at mga pala. Para sa kumpletong listahan, pumunta sa <https://www.valleywater.org/flooding-safety/flood-ready/sandbags>.

Ang malalakas na mga hangin ay maaaring gumawa ng potensiyal na mga panganib kabilang ang pagkawala ng kuryente at pagkatumba ng mga puno at mga linya ng kuryente. Ang mga miyembro ng komunidad ay hindi dapat hawakan ang mga natumbang linya ng kuryente, ipagpalagay na ang mga ito ay gumagana, at tawagan ang kanilang pampublikong utilities company. Ang mga kustomer ng PG&E ay dapat tawagan ang customer service center ng PG&E sa 1-800-743-5000. Upang mag-ulat at magsubaybay sa mga pagkawala ng kuryente ng PG&E, bisitahin ang [PG&E Outage Center](https://pgealerts.alerts.pge.com/). Ang mga motorista ay dapat ipagpaliban ang pagbiyahe kung maaari at gumawa ng higit na pag-iingat kung nagmamaneho sa mabagyong panahon.

Para sa karagdagang impormasyon (sa English, Spanish, Chinese, Vietnamese, Tagalog), bisitahin ang [www.preparescc.org](http://www.preparescc.org).

###

**Tungkol sa Office of Emergency Management**

Ang Office of Emergency Management (OEM) ay nangunguna sa pagtiyak ng kaligtasan at katatagan ng komunidad ng Santa Clara County. Kami ay nananataling matapat sa isang pangunahing misyon - protektahan ang mga buhay, protektahan ang mga ari-arian, at pangalagaan ang kapaligiran. Ang mga prinsipyo na ito ang bumubuo sa mahalagang katangian ng aming pagkakabuo, gumagabay sa lahat ng yugto ng pamamahala sa emerhensiya, mula sa paghahanda sa emerhensiya, pagpigil, at pagpapagaan sa napakadetalyadong koordinasyon ng pagresponde at pagbangon. Nakikita namin ang isang hinaharap kung saan ang paghahanda sa emerhensiya ay hindi isang indibidwal na pasanin, kung hindi isang pinagtutulungan na responsibilidad na nakakabit sa pundasyon ng ating komunidad. Ang adhikain na ito ay pinaaabot sa bawat sulok ng Operational Area, kung saan tayo ay nagsusumikap ng isang kultura na ang bawat residente, bawat organisasyon, at bawat entidad ay handa.

Bisitahin ang OEM Website: [www.preparescc.org](http://www.preparescc.org)

Sundan kami sa Twitter: [@SCCOEM](https://twitter.com/SCCOEM)

Kaibiganin kami sa Facebook: [@SCCOEM](https://www.facebook.com/sccoem)

Sundan kami sa Instagram: [@santaclaracountyemergencies](https://www.instagram.com/santaclaracountyemergencies)